Pircēja līg.reģ.Nr.\_\_\_\_\_\_\_\_\_\_\_\_\_\_\_

Pārdevēja līg.reģ.Nr.\_\_\_\_\_\_\_\_\_\_\_\_\_\_\_

**IEPIRKUMA LĪGUMS**

*Par zobārstniecības materiālu iegādi*

Rīgā, 2019.gada \_\_\_. februārī

**SIA „Rīgas 1.slimnīca“** (turpmāk – Pircējs), tās valdes priekšsēdētājas Natālijas Zlobinas un valdes locekļu asoc.prof. Andreja Pavāra un Genādija Sevastjanova personās, kuri rīkojas saskaņā ar Statūtiem un valdes reglamentu, no vienas puses, un

**SIA "A.Medical"** (turpmāk – Pārdevējs), tās valdes priekšsēdētāja Igora Palkova personā, kurš rīkojas uz Statūtu pamata, no otras puses, bet abas kopā turpmāk līguma tekstā sauktas “Puses”, apzinādamies savas darbības juridisko nozīmi un sekas, kā arī būdamas neviena nepiespiestas, bez maldības, viltus un spaidiem, vadoties pēc Latvijas Republikā spēkā esošajiem normatīviem aktiem, un pamatojoties uz iepirkuma procedūras „Zobārstniecības materiālu iegāde” (ID Nr. R1S 2018/IEP-117) un 2019.gada 12.februārī Vispārīgo vienošanos par tiesībām piegādāt zobārstniecības materiālus nosacījumiem un rezultātiem (turpmāk – Vispārīgā vienošanās), noslēdz šādu iepirkuma līgumu (turpmāk – Līgums):

1. **LĪGUMA PRIEKŠMETS**

# Līguma priekšmets ir zobārstniecības materiālu (turpmāk – Preces) piegāde Pircējam.

# Preču specifikācija noteikta Līguma 1.pielikumā. Pircējs Vispārīgās vienošanās 1.7.punktā noteiktajā kārtībā un gadījumos ir tiesīgs iegādāties no Pārdevēja arī citas preces.

# Pārdevējs apņemas piegādāt preces sākot ar Līguma noslēgšanas brīdi līdz ir spēkā Vispārīgā vienošanās.

# Pārdevējs pārdod Preces atsevišķās partijās saskaņā ar Pircēja pasūtījumu, noformējot par katru partiju atsevišķu preču pavadzīmi – rēķinu.

# Piegādes vieta: SIA “Rīgas 1. slimnīca”, Bruņinieku iela 5k-2, Rīga.

* 1. Preču kvalitātei jāatbilst Līguma 1.pielikumā noteiktajai specifikācijai.
1. **NORĒĶINU KĀRTĪBA**
	1. Preču cenas ir noteiktas Līguma 1.pielikumā (Tehniskā specifikācija/Tehniskais – Finanšu piedāvājums).
	2. Cenas tiek noteiktas EUR, vadoties no atklātā konkursā (ID Nr. R1S 2018/IEP-117) iesniegtā Finanšu piedāvājuma.
	3. Cenā ir iekļauts visas Preces izmaksas, kā arī visi nodokļi, nodevas un citi izdevumi, kas rodas Pārdevējam sakarā ar Preces ievešanu Latvijas Republikā un tās piegādi Pircējam.
	4. Norēķini par piegādātajām precēm notiek pēcapmaksas formā, pārskaitot naudu uz Pārdevēja norādīto kontu.
	5. Pircējs apņemas norēķināties par piegādāto Preci 30 (trīsdesmit) dienu laikā, pamatojoties uz preču pavadzīmi – rēķinu, Līgumā noteiktajā kārtībā par Līguma 1.pielikumā minētajām cenām. *Preču pavadzīmē-rēķinā obligāti jānorāda Pircēja Līguma reģistrācijas numurs, pretējā gadījumā Pircējs ir tiesīgs neparakstīt attiecīgo pavadzīmi.*
	6. Pārdevējs nodrošina, ka Pircējam tiek iesniegti atbilstoši tiesību normatīvajiem aktiem noformēti Preču pavadzīmju trīs eksemplāri (viens eksemplārs – Pārdevējam, divi eksemplāri – Pircējam), Preču pavadzīmēs tiek uzrādītas piegādāto Preču cenas *EUR*, PVN likme un kopējā cena ar PVN.
	7. Ja saskaņā ar normatīvajiem aktiem tiek grozīta Preču pievienotās vērtības nodokļa likme, Preču cenas un Līguma summa ar PVN tiek grozīta bez atsevišķas Pušu vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā. Preču cenas un Līguma summa bez PVN, šādā kārtībā nevar tikt grozītas.
	8. Ja Pārdevējs var piedāvāt zemāku cenu, Puses var vienoties par atbilstošu Preces cenas samazināšanu.
	9. Ja Līguma darbības laikā Pārdevējs rīko akcijas, kuru laikā Preces tiek pārdotas par zemākām

cenām nekā Līguma 1.pielikumā, tad Pārdevējam ir pienākums informēt Pircēju un piegādāt šīs Preces par šādām zemākām cenām.

* 1. Ja Valsts reģionālās attīstības aģentūras elektroniskajā iepirkumu sistēmā (EIS) tiek piedāvātas Konkursa Preces par zemākām cenām kā Pārdevēja piedāvājumā un Pārdevējs nevar nodrošināt attiecīgo Preču piegādi par šādām vai zemākām cenām, Pircējs ir tiesīgs iegādāties Preces EIS un Pārdevējam nav tiesības celt pretenzijas par to.
	2. Par Preces apmaksas dienu tiek uzskatīta diena, kad Pircējs ir pārskaitījis naudu uz Līgumā norādīto Pārdevēja bankas kontu.
	3. Ja piegādāta nekvalitatīva vai Līguma noteikumiem neatbilstoša Prece, par ko Līgumā noteiktā kārtībā sastādīts akts, norēķināšanās par Preci notiek pēc tās apmaiņas pret kvalitatīvu un atbilstošu Līguma noteikumiem.
	4. Ja derīguma termiņa laikā tiek konstatēts, ka Prece ir nekvalitatīva vai, ir Preces bojājumi, kas nav izraisīti Pircēja vainas dēļ (piemēram, fiziska bojājuma dēļ), Pircējs par to informē Pārdevēja kontaktpersonu, norādot Precei konstatēto defektu vai problēmu. Šādā gadījumā Piegādātājam ir jānodrošina attiecīgās Preces nomaiņa.
	5. Ja Pārdevējs nespēj nomainīt nekvalitatīvu Preci pret kvalitātes prasībām atbilstošu Preci, Pārdevējs pilnā apjomā sedz Pircējam radušos materiālos zaudējumus.
1. **PĀRDEVĒJA UN PIRCĒJA TIESĪBAS UN PIENĀKUMI:**
	1. Pārdevējs apņemas veikt Līguma 1.pielikumā noteiktajai specifikācijai un veiktajam pasūtījumam atbilstošu Preču piegādi (saskaņā ar Līguma 1.pielikumu).
	2. Pārdevējs nodrošina Preces piegādi ne vēlāk kā 5 darba dienu laikā no pasūtījuma saņemšanas.
	3. Pārdevējs nodrošina Preces piegādi atbilstošā iepakojumā, kas nodrošina pilnīgu Preces drošību pret iespējamajiem bojājumiem to transportējot.
	4. Pārdevējs apņemas veikt Preces piegādi Līguma noteiktā kārtībā un termiņā.
	5. Pārdevējs ir atbildīgs par Preces atbilstību Latvijas Republikas normatīvo aktu prasībām.
	6. Pārdevējs apņemas nodrošināt piegādei izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību Latvijas Republikas spēkā esošo normatīvo aktu prasībām.
	7. Pārdevējs uzņemas atbildību par tiešajiem zaudējumiem, kuri nodarīti Pircējam un trešajām personām sakarā ar Līguma noteikumu pārkāpumu, ja Pārdevējs tajos vainojams.
	8. Pārdevējs apņemas ne vēlāk kā 1 (vienas) darba dienas laikā samainīt nekvalitatīvas preces, ja Pircējs konstatēs kādus defektus vai neatbilstību kvalitātes prasībām.
	9. Pārdevējs apņemas Līguma izpildi nenodot trešajai personai bez Pircēja rakstiskas atļaujas.
	10. Pārdevējs apņemas piegādāt Preci Pircējam izdevīgā darba laikā, kā arī piegādes laikā iespēju robežās nodrošināt ēkā atrodošās medicīnas iestādes normālu darbu, neaizsprostojot kāpnes, ieejas ēkā, neradot pārmērīgu troksni, traucējumus u. tml.
	11. Pircējam ir tiesības pārbaudīt piegādātās Preces kvalitāti un pieteikt pretenzijas, ja tā neatbilst Līguma noteikumiem.
	12. Pircējs veic Līgumā noteiktajā termiņā piegādātās kvalitatīvās un Līguma noteikumiem atbilstošas Preces pieņemšanu un apmaksu Līguma noteiktajā kārtībā.
2. **PUŠU MANTISKĀ ATBILDĪBA**
	1. Nekvalitatīvas vai Līguma nosacījumiem neatbilstošas Preces Piegādes gadījumā Pārdevēja pienākums ir 1 (vienas) darba dienas laikā no Pircēja pamatotas pretenzijas saņemšanas brīža veikt atkārtotu kvalitatīvas un Līguma noteikumiem atbilstošas Preces piegādi uz sava rēķina.
	2. Ja Pārdevējs kavē Līgumā noteiktos Preču piegādes termiņus, tas Pārdevējs maksā Pircējam līgumsodu 0.5% apmērā no kavētās piegādes summas par katru kavēto dienu. Līgumsoda kopējais apmērs nedrīkst pārsniegt 10 % no Vispārīgās vienošanās kopējās summas.
	3. Ja Pircējs neveic Preces apmaksu Līguma 2.5.punktā noteiktajā termiņā, tas maksā Pārdevējam līgumsodu 0.5% apmērā no neapmaksātās piegādes summas par katru nokavēto dienu. Līgumsoda kopējais apmērs nedrīkst pārsniegt 10 % no Vispārīgās vienošanās kopējās summas.
	4. Puses ir savstarpēji atbildīgas par otrai Pusei nodarītiem tiešajiem zaudējumiem, ja tie radušies vienas Puses vai tā darbinieku tīšas darbības vai bezdarbības, rupjas neuzmanības vai nolaidības rezultātā. Par nodarītiem zaudējumiem Puse sastāda attiecīgu aktu, kurā tiek konstatēts radušos tiešo zaudējumu apmērs un vienu šī akta oriģinālu kopā ar pretenziju iesniedz otrai Pusei.
	5. Uz iesniegto pretenziju Pusei ir pienākums sniegt atbildi ne vēlāk kā 5 (piecu) dienu laikā no tās saņemšanas brīža, apstiprinot nodarīto zaudējumu atlīdzību vai noraidot pretenziju, attiecīgi motivējot pieņemto lēmumu.
	6. Līgumsoda samaksa neatbrīvo Puses no saistību izpildes.
	7. Pircējam ir pienākums nodrošināt, lai visā Līguma darbības laikā tam būtu spēkā esoša un neapturēta, neanulēta atļauja (licence) zāļu iegādei, pretējā gadījumā visu atbildību par Pārdevējam radītajiem tiešajiem zaudējumiem un uzliktajiem soda maksājumiem uzņemsies Pircējs, ja attiecināms.
3. **NEPĀRVARAMĀ VARA**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizkar Pušu tiesības un ietekmē uzņemtās saistības, pieņemšana un stāšanās spēkā.
	2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāpaziņo otrai Pusei. Ziņojumā jānorāda, kādā termiņā, pēc viņas uzskata, ir iespējama un paredzama viņas Līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija, un kura satur minēto ārkārtējo apstākļu darbības apstiprinājumu un to raksturojumu.
4. **PRECES NODOŠANA UN PIEŅEMŠANA**

6.1. Pircējs pieprasījumu Pārdevējam nodod *telefoniski, pa faksu vai elektroniski, izmantojot telekomunikācijas, t.sk., elektronisko pastu*.

6.2. Piegādājamās Preces daudzumu, sortimentu un vietu Puses saskaņo pirms katras konkrētās Preces piegādes.

6.3. Par preču piegādes dienu tiek uzskatīta diena, kad Pārdevējs Pircējam nodod preces un Pušu pilnvarotie pārstāvji paraksta attiecīgās pavadzīmes - rēķinus.

6.4. Ja Pārdevējs noteiktajā termiņā Preces (visu vai daļu no piegādājamās partijas) nav piegādājis vai piegādājis nekvalitatīvas Preces, tiek sastādīts defekta akts, kurā Pircējs norāda atklātos trūkumus.

6.5. Preces ir nodotas ar brīdi, kad Puses ir parakstījušas Preču pavadzīmi rēķinu.

6.6. Pieņemšanas laikā konstatēto nekvalitatīvo Preci Pircējs nepieņem.

6.7. Pavadzīmes - rēķina parakstīšana iespējama vienīgi pēc defekta aktā norādīto trūkumu pilnīgas novēršanas.

6.8. Pārdevējs apņemas preces nogādāt Pircēja norādītajā telpā.

6.9. Gadījumā, ja Pārdevējam nav iespējams piegādāt kādu no Pircēja pasūtītajām Precēm, Pārdevējam 24 (divdesmit četru) stundu laikā no pasūtījumu veikšanas brīža ir pienākums par to informēt Pircēju, šādā gadījumā Pārdevējam nemaksājot 4.2.punktā norādīto līgumsodu un saskaņā ar Vispārīgās vienošanās noteikto, Pasūtītājam ir tiesības pasūtīt preces no nākamā Piegādātāja, kurš piedāvājis nākamo zemāko cenu.

6.10. Pārdevējam ir tiesības atteikt Preču pasūtījumu un piegādi, ja Pircējam attiecībā pret Pārdevēju ir parādi un/vai beigušās tiesības (atļaujas) iegādāties zāles, ja attiecināms.

1. **GARANTIJA**
	1. Pārdevējs garantē, ka piegādātās Preces būs augstas kvalitātes, atbilstošā iepakojumā un atbildīs visu to Latvijas Republikā spēkā esošo normatīvo aktu prasībām, kas uz to attiecas.
	2. Precei ir jābūt iepakotai tā, lai transportēšanas un glabāšanas laikā saglabātos nemainīga Preces kvalitāte.
	3. Medikamentu derīguma termiņam jābūt vismaz 12 mēneši no piegādes brīža, pārējo Preču garantijas termiņam jābūt vismaz 24 mēneši no piegādes brīža (Precēm ar īpašu derīguma termiņu pēc savstarpējas saskaņošanas).
2. **LĪGUMA DARBĪBAS LAIKS**
	1. Līgums stājās spēkā ar brīdi, kad to paraksta abu Pušu pilnvaroti pārstāvji un ir spēkā, kamēr ir spēkā Vispārīgā vienošanās.
	2. Pircējs ir tiesīgs nekavējoties vienpusēji izbeigt Līgumu (tad attiecībā uz Pārdevēju tiek pārtraukta arī Vispārīgā vienošanās):
		1. ja Pārdevējs, iepirkuma komisijai iesniedzot dokumentus saskaņā ar iepirkuma nolikumu, ir sniedzis nepatiesu informāciju;
		2. ja Pārdevējs nepiegādā Preci 5 (piecu) darba dienu laikā pēc Līgumā noteiktā Preču piegādes termiņa beigām (Līguma 3.2.punkts);
		3. ja Pārdevējs piegādā Līguma noteikumiem un iepirkuma konkursa nolikumam neatbilstošu Preci;
		4. ja Pārdevējs paaugstina Preces cenu;
		5. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	3. Līguma izbeigšana neatbrīvo Pārdevēju no tiešo zaudējumu atlīdzības.
	4. Pusēm ir tiesības, savstarpēji vienojoties, papildināt vai grozīt Līguma noteikumus, kuri jānoformē rakstiski – vienošanās veidā. Līguma grozījumi veicami saskaņā ar Publisko iepirkumu likuma 61.pantā noteiktajā kārtībā un gadījumos.
	5. Pārdevējam ir tiesības vienpusēji izbeigt Līgumu, vismaz 15 (piecpadsmit) dienas iepriekš rakstiski brīdinot Pircēju, ja Pircējs neveic samaksu par Precēm saskaņā ar Līguma nosacījumiem.
3. **NOBEIGUMA NOTEIKUMI**
	1. Puses, parakstot Līgumu, *īpaši vienojas*, ka gadījumā, ja konkrētajā Preču pieprasīšanas dienā Pārdevējam nav iespējas piegādāt pieprasītās Preces, Pircējam ir tiesības konkrētajam gadījumam izmantot cita piegādātāja pakalpojumus. Pārdevējs, parakstot Līgumu, apliecina, ka neceļ un arī vēlāk necels nekādus iebildumus pret Pircēju, ja tas rīkosies saskaņā ar Līguma punkta nosacījumiem.
	2. Jebkuras nesaskaņas, domstarpības vai strīdus Puses apņemas risināt savstarpēju sarunu veidā. Gadījumā, ja Puses nespēj vienoties, strīds risināms Latvijas Republikas spēkā esošo normatīvo aktu noteiktajā kārtībā.
	3. Līgums ir sastādīts divos identiskos eksemplāros, no kuriem viens glabājas pie Pircēja, bet otrs pie Pārdevēja.
	4. Pieņemšanas – nodošanas akts, defekta akti, ja tādi tiek sastādīti, ir Līguma neatņemamas sastāvdaļas.
	5. Visi paziņojumi, pieprasījumi Pusēm ir iesniedzami vai nosūtāmi uz Līguma 10.sadaļā norādītajām adresēm. Ja mainās Pušu rekvizīti, tad tas jāpaziņo otrai Pusei 7 (septiņu) darba dienu laikā.
	6. Ar Līguma izpildi saistīto jautājumu risināšanai Puses nosaka šādas kontaktpersonas:
		1. no Pircēja puses: Zobārstniecības nodaļas vadītāja Maija Drīksne, 29135642, maija.driksne@1slimnica.lv;
		2. no Pārdevēja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

# 10. PUŠU REKVIZĪTI.

|  |  |
| --- | --- |
| PIRCĒJS | PĀRDEVĒJS |
| **SIA “Rīgas 1.slimnīca”**Reģ. Nr. 40003439279Adrese: Bruņinieku iela 5k-2, Rīga, LV-1001Tālrunis: 67366375administracija@1slimnica.lv Bankas nosaukums: A/s Citadeles bankaNorēķinu konts: LV12PARX0006054590785  | **SIA "A.Medical"**Reģ.Nr. 40103599415Adrese: Varkaļu iela 13A, Rīga, LV-1067Tālrunis: 66103003iepirkumi@amedical.eu Bankas nosaukums: A/S SwedbankNorēķinu konts: LV25HABA0551034365891  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes priekšsēdētāja Natālija Zlobina\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes loceklis Genādijs Sevastjanovs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes loceklis asoc.prof. Andrejs Pavārs | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes priekšsēdētājs Igors Palkovs |

Pielikums Nr. 1

***Piegādātājs Nr.1***

|  |  |  |  |
| --- | --- | --- | --- |
| ***Iepirkuma priekšmeta daļas*** ***numurs*** | ***Tehniskā*** ***specifikācija*** | ***Tehniskais piedāvājums*** | ***Finanšu*** ***piedāvājums*** |
| ***Nosaukums*** | ***Prognozējamais iegādājamo vienību skaits 12 kalendāriem mēnešiem\**** | ***Piedāvātās preces apraksts, ražotājs*** | ***Vienas vienības cena EUR bez PVN*** |
| 196. | CARESTREAM DENTAL INTRAORAL E-SPEED 1F 30,5mmx 40,5mm (iepakojums 150 gab.) | 200 iepakojumi | CARESTREAM DENTAL INTRAORAL E-SPEED 1F 30,5mmx 40,5mm (iepakojums 150 gab.) | 33,90 |
| 197. | CARESTREAM Dental INSIGHT 30.5 mmx40.5 mm (iepakojumā 150 gab.) | 200 iepakojumi | CARESTREAM Dental INSIGHT 30.5 mmx40.5 mm (iepakojumā 150 gab.) | 42,50 |
| 198. | CARESTREAM DENTAL READ DEV. 2L | 25 iepakojumi | CARESTREAM DENTAL READ DEV. 2L | 6,00 |
| 199. | CARESTREAM DENTAL READ FIX 2L | 25 iepakojumi | CARESTREAM DENTAL READ FIX 2L | 6,00 |
| 200. | CARESTREAM RTG FILMAS Dental INSIGHT 22X35mm (iepakojums 100gab.) | 25 iepakojumi | CARESTREAM RTG FILMAS Dental INSIGHT 22X35mm (iepakojums 100gab.) | 33,50 |

*\* Dotajam daudzumam ir ilustratīvs raksturs, lai iepirkuma ietvaros salīdzinātu piedāvājumus. Iepirkuma līguma ietvaros Pasūtītājs iepērk tādu apjomu, kāds nepieciešams tā darbības nodrošināšanai, t.i., iepirkuma līgums ir ierobežots ar iepirkuma ietvaros visu noslēgto līgumu summu (300 000 EUR bez PVN) un līguma termiņu (12 mēneši).*